கறுப்பு நிறத்தில் கா கா என்றுக் கரைந்து கொண்டு, தென்னமெரிக்காவைத் தவிர உலகெங்கும் காணப்படும் ஒரு பறவையினம்...தரையில் கிடக்கும் எல்லா அசுத்தங்களையும் தின்றுவிடுமாதலால் ஆகாயத்தோட்டி என்ற செல்லப்பெயருமுண்டு...இந்து மதத்தில் சனி பகவானின் வாகனம் எனவும், மூதாதையர் காக்கையின் வடிவில் வருவர் என்னும் நம்பிக்கையும் உண்டு...காக்கைக்கு அன்னமிட்ட பின்னரே உணவருந்தும் இந்து குடும்பங்கள் அநேகமுள்ளன...மூதாதையர் இறந்த நாளன்று ஆண்டுக்கொருமுறை நடத்தும் அவர்களுக்கு உணவளிக்கும் திவசம் என்னும் நாளில் படைக்கப்படும் பிண்டம் என்ற சோற்று உருண்டையை காகத்திற்கு காகா எனக்கூவி அளிக்கும்போது, காக்கை உடனே வந்து தின்றால், இறந்தவரே நேரில் வந்து உணவு உண்டதாக மகிழ்வர்...வீட்டின் முன் தொடர்ந்து காகம் கரைந்து கொண்டிருந்தால் விருந்தினர் வருவர் என்ற நம்பிக்கையும் இந்துக்களுக்கு உண்டு..காகம் தன்னந்தனியே தீனி சாப்பிடாது...மற்ற காகங்களை கரைந்து அழைத்து அவற்றுடன்தான் தானும் புசிக்கும்....இன ஒற்றுமைக்கும், இனத்தாரோடு கூடி வாழ்தலுக்கும் ஓர் உன்னதமான எடுத்துக்காட்டு இந்த பறவையினம்... கன்னடத்தில் ಬಾತು என்றோ அல்லது ಬಾತುಕೋಳಿ என்றோ அழைக்கப்படும் நீர்ப்பறவை இனம் வாத்துகளாகும்...நீரில் வெகு நன்றாக நீந்தக்கூடியவை...இவற்றின் பாதங்களின் அமைப்பும் நீந்த ஏதுவாக துடுப்புகள் போன்று அமைந்திருக்கும்...பலவித நிறங்களைக் கொண்டவை...பலவித கிளையினங்களும் உண்டு...இறைச்சிக்காகவும், முட்டைகளுக்காகவும் மக்களால் வீட்டுப் பிராணியாக வளர்க்கப்படுகின்றன..  மயில் இந்தியாவின் தேசியப்பறவை ஆகும்...மேக மூட்டத்தைக் கண்டாலே, தன் அழகிய நீண்ட சிறகுகளை விரித்து ,மிக எழிலானத் தோற்றத்தில், ஆடத்துவங்கிவிடும் ஒரு பெரிய பறவையினம்...ஆண் மயில்களுக்கு மட்டுமே ஆடுவதற்கேற்ற நீண்ட அழகிய சிறகுகளுண்டு ...தமிழ்க் கடவுள் முருகனின் வாகனம் மயில்...இறைவன் கண்ணனின் தலையலங்காரமும் மயிற்தோகையாலானதே! தமிழிலக்கியங்களில் வெகுவாகப் பேசப்படும் பறவை மயில்...பாம்புகள், பல்லிகளுக்கு இந்தப்பறவை பரம வைரி...ஆண்மயில் பெண்மயிலை கவர்வதற்காகவும் தோகையை விரித்து ஆடும்... ஆண் மயில்கள் அழகிய, பளபளப்பான, நீலம் கலந்த பச்சை நிறமுடையவை... தோகையில் வரிசையாகக் 'கண்' வடிவங்கள் உள்ளன... தோகையை விரிக்கும் போது இவை மிகவும் அழகாகத் தோற்றமளிக்கின்றன...வெண்ணிறமுள்ள மயில்களுமுண்டு... பெண் மயில்களின் உடல் மங்கலான பச்சையும், பளபளப்புக் கொண்ட நீலமும், பச்சை கலந்த சாம்பல் நிறமும் கலந்தது...நீண்டதூரம் பறக்க இயலாத மயில்கள் உயரமான மரங்கள் போன்றவற்றில் ஏறி அமர்ந்துக் கொள்ளும்...மயிலின் இறைச்சி மருத்துவகுணமுள்ளதெனக் கருதப்பட்டது...மயிலிலிருந்து தயாரிக்கப்பட்ட எண்ணெய் உடற்வலிகளைப்போக்குமென சொல்வர்...மயிலின் இறகுகளைக்கொண்டு அழகுப்பொருகளைத்தயாரிப்பர்... இக்காரணங்களால் வெகுவாக வேட்டையாடப்பட்டு, இந்தப்பறவையினமே இந்தியாவில் அழியும் நிலைக்கு தள்ளப்பட்டது....தற்போது மயில்களை வேட்டையாடுவது சட்டபடி குற்றம்... இடைச்சங்கப் புலவருள் ஒருவர் ( 1, பக். 5.) கடல் கொண்ட கபாடபுரத்தைத் நகராகக்கொண்டு பாண்டியர்கள் ஆட்சிசெய்தபோது இருந்த இரண்டாம் தமிழ்ச்சங்கத்தில் துவரைக்கோமான் என்பவர் இருந்தார் என இறையனார் அகப்பொருள் உரை சொல்லுகிறது...இந்தக்கூற்றை ஆராய்ந்த அறிஞர்கள் அவர் இறைவன் கண்ணபிரான்தான் என்பர்...துவரை என்றால் இன்றைய குசராத் மாநிலத்தை ஒட்டிய கட்சு வளைகுடாக் கடலினுள் ஏறக்குறைய கி.மு.1000-ம் ஆண்டு வாக்கில் முழுகிய ஒரு நகரம் என்றும் கோமான் என்றால் அந்த நகரை நிர்மாணித்து ஆட்சி புரிந்த கண்ணபிரான் என்பதும் அவர்களுடைய முடிவு...பிறிதொரு வாதமும் உள்ளது...அது கபாடபுரம் துவரையம்பதி என்றும் அழைக்கப்பட்டதால் அந்நகரை ஆண்ட பாண்டியமன்னன் துவரைக்கோமான் என்று அழைக்கப்பட்டார் என்றும் அவர்தான் இரண்டாம் தமிழ்ச்சங்கத்தில் வீற்றிருந்தார் என்பதாகும். இஃதொரு மேலைநாட்டு உண்ணும் கீரைவகை.....செடியின் ஒவ்வொரு இலைப் பகுதியும் நடுவில் பருத்த நரம்போடு இருபுறமும் சுருள்,சுருளாக மடிந்து தட்டையாக விரிந்திருக்கும்...இலையின் பொதுத் தோற்றம் முள்ளங்கிக்கீரையைப் போன்றதே!...சுவையில் அகத்திக்கீரை, முள்ளங்கிக்கீரையைப் போல சற்று கசப்புச்சுவையைக் கொண்டிருக்கும்...உடல் ஆரோக்கியத்திற்குத் தேவையான சத்துக்களை நிறைய உடையவை...பொரியலாகவும் கூட்டு/குழம்பாகவும் சமைத்து உண்ணலாம்...இந்தக்கீரையில் பச்சை மற்றும் சிவப்பு நிற இனங்களுண்டு...